open-index/open-wikipedia-markdown huggingface dataset:
ঈদ কাহ মসজিদ

**ঈদ কাহ মসজিদ** (, ; ; ফার্সি: عیدگاه, Eidgāh, অর্থ "উৎসবের স্থান") চীনের জিনজিয়াং প্রদেশের কাশগরে অবস্থিত একটি ঐতিহাসিক মসজিদ এবং পর্যটন স্থান।

## ইতিহাস
ঈদ কাহ ছিল জিনজিয়াং এবং চীনের বৃহত্তম মসজিদ (২০০৯ সালের হিসাবে)। প্রতি শুক্রবার, এটিতে প্রায় ১০,০০০ জন প্রার্থনাকারী থাকে এবং ২০,০০০ জনের পর্যন্ত স্থান সংকুলান হয়।  সপ্তাহের অন্য দিনগুলোতে প্রায় দুই হাজার মুসল্লি নামাজ পড়তে মসজিদে আসেন।

মসজিদটি আমির সাইয়্যেদ আলীর দুই ছেলের মধ্যে বড় ছেলে সাকসিজ মির্জা তার পূর্বপুরুষদের স্মরণে ১৪৪২ সালে নির্মাণ করেছিলেন।(যদিও এটি ৯৯৫ সালের পুরনো স্থাপনাগুলিকে অন্তর্ভুক্ত করেছিল) মসজিদটি প্রায় ১৬,০০০ বর্গ মিটার এলাকা জুড়ে।

## স্থাপত্য
মসজিদটি একটি উন্মুক্ত আঙ্গিনা দ্বারা বেষ্টিত একটি বৃহৎ কেন্দ্রীয় হল দ্বারা গঠিত। হলটিতে একটি বড় মিহরাব এবং একটি মিম্বর রয়েছে। মসজিদের চারপাশে ছোট ছোট কক্ষ রয়েছে যা মুসলমানদের বাসস্থান, শিক্ষা প্রতিষ্ঠান এবং অন্যান্য উদ্দেশ্যে ব্যবহৃত হয়।

## উৎসব
ঈদ কাহ মসজিদ ইসলামী উৎসবগুলির জন্য একটি গুরুত্বপূর্ণ স্থান। প্রতি বছর ঈদুল ফিতর এবং ঈদুল আজহার সময় মসজিদে বিশাল জনতা জমা হয়।

## পর্যটন
ঈদ কাহ মসজিদ একটি জনপ্রিয় পর্যটন আকর্ষণ। মসজিদটি তার ঐতিহাসিক এবং ধর্মীয় গুরুত্বের জন্য পরিচিত।

## নির্দিষ্ট তথ্য

* মসজিদের নির্মাণ শুরু হয় ১৪৪২ সালে এবং শেষ হয় ১৪৪৭ সালে।
* মসজিদটিতে একটি প্রধান মিনার রয়েছে যা ৪৪ মিটার উঁচু।
* মসজিদের চারটি মিনার রয়েছে যা প্রতিটি ২৫ মিটার উঁচু।
* মসজিদের প্রধান হলটিতে ২,৫০০ জন মুসল্লি নামাজ পড়তে পারেন।

## সংরক্ষণ
ঈদ কাহ মসজিদ চীনের সরকার দ্বারা সংরক্ষিত। মসজিদটিকে নিয়মিত মেরামত এবং সংস্কারের কাজ করা হয়।

## তথ্যসূত্র

## বহিঃসংযোগ

বিষয়শ্রেণী:১৪৪২-এ সম্পন্ন ধর্মীয় ভবন ও কাঠামো
বিষয়শ্রেণী:১৫ শতকের মসজিদ
বিষয়শ্রেণী:জিনজিয়াংয়ের মসজিদ
বিষয়শ্রেণী:কাশগর
বিষয়শ্রেণী:জিনজিয়াংয়ের প্রধান জাতীয় ঐতিহাসিক ও সাংস্কৃতিক স্থান
বিষয়শ্রেণী:১৫শ শতাব্দীর মসজিদ
বুরহাম, ফিলিস্তিন

**বুরহাম** (    ) হল ফিলিস্তিনি একটি গ্রাম, রামাল্লায় ও আল-বিরেহ গভর্নোরেটে অবস্থিত। এটি রামাল্লায় থেকে বারো কিলোমিটার উত্তরে অবস্থিত। নিকটবর্তী বৃহত্তম শহর বীর জেইট দক্ষিণ-পূর্বে অবস্থিত। বুরহামের গড় উচ্চতা সমুদ্রপৃষ্ঠ থেকে ৬৮০ মিটার। গ্রামটি ফিলিস্তিনের উপর বাইজেন্টাইন সাম্রাজ্যের শাসনের সময় প্রতিষ্ঠিত হয়েছিল।

## অবস্থান
বুরহাম রামাল্লা থেকে ৯.৮&nbsp; কিমি উত্তরে অবস্থিত। এটার সীমান্তে রয়েছে- পূর্বে  আতারা এবং বীরজেইত, উত্তরে উম্মে সাফা ও জিবিয়া, পশ্চিমে কুবার, আর দক্ষিণে বীর জেইত এবং কুবার।

## ইতিহাস
রোমান, বাইজেন্টাইন এবং মামলুক যুগের শের্ড এখানে পাওয়া গেছে।

### অটোমান যুগ
উসমানীয় যুগের গোড়ার দিকের শেডও পাওয়া গেছে। *দিয়ার বুরহান* নামের আদমশুমারি অধীনে এটা ১৫৩৮-১৫৩৯ সালে তালিকাভুক্ত হয়েছিল।

১৮৩৮ সালে এটি বনি জেইদ প্রশাসনিক অঞ্চলের একটি মুসলিম গ্রাম হিসাবে উল্লেখ করা হয়েছিল।

১৮৬৩ সালে ভিক্টর গুয়েরিন উল্লেখ করেছিলেন যে, এটি তিনটি ভাগে বিভক্ত ছিল। তিনি আরও উল্লেখ করেছেন "একটি প্রাচীন শিলা-কাটা সমাধি যা একটি রুক্ষ সেপুলক্রাল চেম্বার নিয়ে গঠিত যেখানে শুধুমাত্র একটি *কোকা রয়েছে* এবং তার আগে একটি ভেস্টিবুল ছিল। এখানে এবং সেখানে খারাপভাবে খনন করা পাথরের তৈরি পুরানো ভিত্তিও রয়েছে। সম্ভবত একটি প্রাচীন গির্জার ধ্বংসাবশেষও রয়েছে।" 

প্রায় ১৮৭০ সালের একটি সরকারী অটোমান গ্রামের তালিকা দেখায় যে এটিতে মোট ১৪টি বাড়ি এবং ৬৯ জন জনসংখ্যা ছিল, যদিও জনসংখ্যার সংখ্যা শুধুমাত্র পুরুষদের অন্তর্ভুক্ত ছিল।

১৮৮২ সালে, পিইএফ *এর ওয়েস্টার্ন প্যালেস্টাইন জরিপ* (এসডব্লিউপি) *খুরবেত বুরহাইমকে* বর্ণনা করেছে: "উচ্চ মাটিতে কয়েকটি ঘর ছিল।" তারা আরও উল্লেখ করেছে যে, এটি "একটি ধ্বংসপ্রাপ্ত গুহাস গ্রাম। এটিতে এখনও কিছু কৃষক বসবাস করে।" 

### ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ দ্বারা পরিচালিত ফিলিস্তিনের ১৯২২ সালের আদমশুমারিতে, *বুরহামের* জনসংখ্যা ছিল ৭৪ জন মুসলমান, ১৯৩১ সালের আদমশুমারির সময় ২৬টি বাড়িতে ১২২ জন, এখনও সবাই মুসলিম।

১৯৪৫ সালের পরিসংখ্যানে, জনসংখ্যা ছিল ১৫০ জন মুসলমান, তখন একটি সরকারী ভূমি ও জনসংখ্যা জরিপ অনুসারে মোট ভূমির পরিমাণ ছিল ১৫৮৯ ডুনাম। এর মধ্যে ১৯১টি আবাদ এবং সেচযোগ্য জমির জন্য, ৭৮৭টি শস্যের জন্য, এবং ৬টি ডুনামকে নির্মিত এলাকা হিসাবে শ্রেণীবদ্ধ করা হয়েছিল। 

### জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, বুরহাম জর্ডানের শাসনের অধীনে আসে।

১৯৬১ সালের জর্ডানের আদমশুমারিতে ১৬৭ জন বাসিন্দা পাওয়া গেছে।

### ১৯৬৭ সালের পর
১৯৬৭ সালে ছয় দিনের যুদ্ধের পর থেকে , বুরহাম ইসরায়েলি দখলে রয়েছে।

১৯৯৫ সালের চুক্তির পর, ৯৮% গ্রামের জমি এলাকা বি ভূমি হিসাবে সংজ্ঞায়িত করা হয়েছে, বাকি ২% এলাকা সি হিসাবে সংজ্ঞায়িত করা হয়েছে।

ফিলিস্তিনি কেন্দ্রীয় পরিসংখ্যান ব্যুরো অনুসারে, ২০০৬ সালের মাঝামাঝি সময়ে বুরহামের জনসংখ্যা ছিল ৫৬৫। পিসিবিএস দ্বারা ২০০৭ সালের আদমশুমারিতে, শহরে ৬১৬ জন লোক বাস করত। 

## আরও দেখুন

* নাসির আরুরি

## তথ্যসূত্র

বিষয়শ্রেণী:পশ্চিম তীরের গ্রাম
বিষয়শ্রেণী:উইকিউপাত্তে স্থানাঙ্ক আছে
সার্স-কোভি-২ ভাইরাসের ওমিক্রন প্রকারণ

**সার্স-কোভি-২ ভাইরাসের ওমিক্রন প্রকারণ** করোনাভাইরাস ২০১৯ (কোভিড-১৯) রোগ সৃষ্টিকারী সার্স-কোভি-২ ভাইরাসের (গুরুতর তীব্র শ্বাসযন্ত্রীয় সংলক্ষণ সৃষ্টিকারী ভাইরাস-২) একটি প্রকারণ। এটির প্যাঙ্গো বংশনাম **বি.১.১.৫২৯**, জিসেইড ক্লেড শনাক্তকারক নাম **জিআর/৪৮৪এ** এবং নেক্সটস্ট্রেইন ক্লেড শনাক্তকারক নাম **২১কে**। এই প্রকারণটি দ্বারা আক্রান্ত প্রথম রোগীটিকে ২০২১ সালের নভেম্বর মাসের ৯ তারিখে দক্ষিণাঞ্চলীয় আফ্রিকার বতসোয়ানা রাষ্ট্রে সর্বপ্রথম শনাক্ত করা হয়।  ২০২১ সালের ২৬শে নভেম্বর বিশ্ব স্বাস্থ্য সংস্থা এটিকে একটি উদ্বেগজনক প্রকারণ হিসেবে চিহ্নিত করে এবং এটিকে গ্রিক বর্ণ ওমিক্রনের নামে নামকরণ করে।

ওমিক্রন প্রকারণটিতে অস্বাভাবিক সংখ্যক বেশি পরিমাণে বংশাণুগত পরিব্যক্তি ঘটেছে, যেগুলির অনেকগুলি নতুন প্রকৃতির। এগুলির মধ্যে বেশ কিছু পরিব্যক্তি করোনাভাইরাসের কীলক প্রোটিনটিতে ঘটেছে, যে প্রোটিনটি এ পর্যন্ত উদ্ভাবিত করোনাভাইরাস রোগের বিভিন্ন টিকার মূল্য লক্ষ্যবস্তু। এইরূপ বিভেদের কারণে সার্স-কোভি-২ ভাইরাসের ওমিক্রন প্রকারণটির সংবহনযোগ্যতা, অনাক্রম্যতন্ত্রকে এড়ানোর ক্ষমতা, এবং টিকার বিরুদ্ধে প্রতিরোধ ক্ষমতা অনেক বেশি কি না, সে ব্যাপারে উদ্বেগের সৃষ্টি হয়েছে। ফলে প্রকারণটিকে আগ্রহজনক প্রকারণের পরিবর্তে দ্রুত উদ্বেগজনক প্রকারণ হিসেবে শ্রেণীবদ্ধ করা হয়েছে। প্রকারণটি যাতে আন্তর্জাতিকভাবে ছড়িয়ে পড়তে না পারে বা এর বিস্তার যেন মন্থর হয়ে পড়ে, সে ব্যাপারে ২০২১ সালের নভেম্বরের শেষ সপ্তাহ থেকেই একাধিক দেশ ভ্রমণ নিষেধাজ্ঞা জারি করেছে।    

## আরও দেখুন
* সার্স-কোভি-২ ভাইরাসের প্রকারণসমূহ
* আফ্রিকাতে করোনাভাইরাস রোগ ২০১৯-এর মহামারি

## তথ্যসূত্র

বিষয়শ্রেণী:সার্স-কোভি-২ ভাইরাসের প্রকারণ
বিষয়শ্রেণী:বতসোয়ানায় কোভিড-১৯-এর বৈশ্বিক মহামারি
বিষয়শ্রেণী:দক্ষিণ আফ্রিকায় কোভিড-১৯-এর বৈশ্বিক মহামারি
বুদ্রাস, ফিলিস্তিন

**বুদ্রাস** (    ) রামাল্লা ও আল-বিরহ গভর্নরেটের একটি ফিলিস্তিনি গ্রাম, উত্তর পশ্চিম তীরে রামাল্লা থেকে ৩১ কিলোমিটার উত্তর-পশ্চিমে অবস্থিত।   ফিলিস্তিনি সেন্ট্রাল পরিসংখ্যান ব্যুরো (পিসিবিএস) মতে, গ্রামের ২০০৭ সালে ১৩৯৯ জন জনসংখ্যা ছিল।

## অবস্থান
**বুদ্রাস [[রামাল্লাহ|রামাল্লার]]**  উত্তর-পশ্চিমে অবস্থিত। এটি পূর্বে কিবিয়া এবং নি'লিন, উত্তরে কিবিয়া, পশ্চিমে সবুজ রেখা এবং দক্ষিণে নি'লিন দ্বারা সীমাবদ্ধ।

## ইতিহাস
"বুদ্রাস" আরবি শব্দ, একে " পিটার " বলা হয়। কেননা প্রাচীনকালে গ্রামটি *প্যাট্রিস* নামে পরিচিত ছিল। আধুনিক গ্রামের স্থানটি ১৯৪৯ সালের যুদ্ধবিগ্রহ লাইনের ঠিক পূর্বে, যখন প্রাচীন গ্রামটি সম্ভবত ২ কিলোমিটার দূরে খিরবেত বুদ্রাসে লাইনের পশ্চিম দিকে ছিল। ইহুদি তোসেফতা ( দেমাই 1) এটিকে জুডিয়ার দক্ষিণ পর্বতমালার সীমানার অন্তর্ভুক্ত বলে উল্লেখ করা হয়।

হেলেনিস্টিক এবং বাইজেন্টাইন যুগের প্রত্নতাত্ত্বিক অবশেষ এখানে পাওয়া গেছে।

### অটোমান যুগ
১৫৯৬ সালে বুদ্রাসে অটোমান কর রেজিস্টার অনুযায়ী নিহিয়ার রামাল্লাহর লিওয়া*র* গাজার অংশ। এটির জনসংখ্যা ছিল ৪৬টি মুসলিম পরিবারের মধ্যে সীমাবদ্ধ এবং তারা গম, বার্লি, জলপাই বা গ্রীষ্মকালীন ফসল, ছাগল বা মৌচাক এবং জলপাই বা আঙ্গুরের জন্য একটি প্রেসের উপর কর প্রদান করত; মোট ৩৬০৮ একসি দিত, যা রাজস্বের ৭/২৪ ওয়াকফের জন্য যেত ।

১৮৩৮ সালে, বুদ্রাস গাজা জেলার একটি মুসলিম গ্রাম হিসাবে গণনা করা হয়েছিল, অঅর এটা রামলেহের সাদা মসজিদের টাওয়ার থেকে উল্লেখ করা হয়েছে।

### ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদম শুমারিতে, বুদ্রাসের জনসংখ্যা ছিল ৩৩৪ জন; সবাই মুসলমান, ১৯৩১ সালের আদম শুমারিতে মোট ৯৮টি ঘরে ৪৩০ মুসলমান ছিল।

১৯৪৫ সালের পরিসংখ্যানে জনসংখ্যা ৫১০ জন, তারা সবাই মুসলমান ছিল। একটি সরকারি জমি ও জনসংখ্যার জরিপ অনুযায়ী মোট জমি ৭৯৩৫ ডুনাম ছিল। এর মধ্যে, ৬৩৬টি ডুনাম আবাদ বা সেচের জন্য, ২৪১২টি শস্যের জন্য বরাদ্দ করা হয়েছিল, এবং ১৯টি ডুনাম নির্মিত (শহুরে) এলাকায় ছিল। 
চিত্র:Al-Haditha 1942.jpg|Budrus ১৯৪২ ১:২০০০০
চিত্র:Beit Nabala 1945.jpg|Budrus ১৯৪৫ ১:২৫০০০০
চিত্র:Lydda and Ramla area - 9 July 1948.PNG|মধ্যে মানবহীন গ্রাম রামলা উপজেলা


### জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পরে, বুদ্রাস জর্ডানের শাসনের অধীনে আসে।

১৯৬১ সালের জর্ডানের আদমশুমারি বুদ্রাসে ৭৭৬ জন বাসিন্দার সন্ধান পেয়েছে।

### ১৯৬৭ সাল থেকে বর্তমান
ডান|থাম্ব|300x300পিক্সেল| বুদ্রাসে ভূমি দিবসের প্রতিবাদ, মার্চ ২০১২
১৯৬৭ সালে ছয় দিনের যুদ্ধের পর থেকে , বুদ্রাস ইসরায়েলি দখলে রয়েছে ।

১৯৯৫ সালের চুক্তির পর, বুদ্রাসের ১১.২% জমিকে এলাকা বি হিসাবে শ্রেণীবদ্ধ করা হয়েছিল, অবশিষ্ট ৮৮.৮% এলাকা সি হিসাবে চিহ্নিত করা হয়। ইসরায়েল ইসরায়েলি পশ্চিম তীর বাধ নির্মাণের জন্য বুদ্রাস থেকে জমি বাজেয়াপ্ত করেছে, উত্তর ও পশ্চিমে গ্রামটিকে ঘিরে রেখেছে, অনেক গ্রামবাসীকে তাদের জমি থেকে কেটে দিয়েছে।  ২০০৩ সাল থেকে প্রাচীরের বিরুদ্ধে ঘন ঘন বিক্ষোভ হয়েছে।
থাম্ব|বুদ্রাসে উচ্চ বিদ্যালয়

## আরও দেখুন

* *বুড্রাস* - গ্রামে ইসরায়েলি পশ্চিম তীরে বাধা নির্মাণের বিরুদ্ধে বুড্রাস বাসিন্দাদের অহিংস প্রতিবাদ নিয়ে একটি চলচ্চিত্র।

## তথ্যসূত্র

বিষয়শ্রেণী:ফিলিস্তিনের পৌরসভা
বিষয়শ্রেণী:পশ্চিম তীরের গ্রাম
বিষয়শ্রেণী:উইকিউপাত্তে স্থানাঙ্ক আছে
বুধের চৌম্বক ক্ষেত্র

**বুধের চৌম্বক ক্ষেত্র** হল প্রায় একটি চৌম্বক দ্বিমেরু (অর্থাৎ এই ক্ষেত্রের মাত্র দু’টি চৌম্বক মেরু বিদ্যমান), যা বুধ গ্রহে  আপাতদৃষ্টিতে সর্বব্যাপী। ১৯৭৪ সালে *[[মেরিনার ১০]]* মহাকাশযান থেকে প্রাপ্ত তথ্যের ভিত্তিতে এই চৌম্বক ক্ষেত্রটি আবিষ্কৃত হয়। উক্ত মহাকাশযানটির পরিমাপ অনুযায়ী, বুধের চৌম্বক ক্ষেত্রের শক্তি পৃথিবীর চৌম্বক ক্ষেত্রের শক্তির ১.১ শতাংশ। ডায়নামো তত্ত্ব দ্বারা এই চৌম্বক ক্ষেত্রটির উৎস ব্যাখ্যা করা যায়। বো শকের কাছে চৌম্বক ক্ষেত্রটি চৌম্বকমণ্ডল উৎপাদনকারী সৌর বায়ুর বেগ মন্দীভূত করার জন্য যথেষ্ট শক্তিশালী।

## শক্তি

বুধের চৌম্বক ক্ষেত্র পৃথিবীর চৌম্বক ক্ষেত্রটির প্রায় ১.১ শতাংশের সমান শক্তিশালী। বুধের বিষুবরেখা অঞ্চলে চৌম্বক ক্ষেত্রের আপেক্ষিক শক্তি প্রায় ৩০০ এনটি, যা বৃহস্পতির প্রাকৃতিক উপগ্রহ গ্যানিমিডের বিষুব অঞ্চলে চৌম্বক ক্ষেত্রের আপেক্ষিক শক্তি অপেক্ষা দুর্বল। বুধের অন্তঃস্থল পৃথিবীর তুলনায় দ্রুত শীতল হয়ে কঠিনীভূত হওয়ায় এই গ্রহের চৌম্বক ক্ষেত্র পৃথিবীর চৌম্বক ক্ষেত্র অপেক্ষা অনেকটা দুর্বলতর। অবশ্য পৃথিবীর তুলনায় দুর্বলতর হলেও বুধের চৌম্বক ক্ষেত্র সৌর বায়ুকে বিচ্যুত করে একটি চৌম্বকমণ্ডল সৃষ্টি করার পক্ষে যথেষ্টই শক্তিশালী। বুধের চৌম্বক ক্ষেত্রটির তুলনায় যে আন্তঃগ্রহ চৌম্বক ক্ষেত্রের সঙ্গে এটি পারস্পরিকভাবে ক্রিয়াশীল সেটি অপেক্ষাকৃত সবল হওয়ায় বুধের কক্ষপথে সৌর বায়ুর গতীয় চাপ পৃথিবীর তুলনায় তিন গুণ বেশি হয়।

*মেরিনার ১০* অভিযান ও *[[মেসেঞ্জার]]* অভিযানের মধ্যবর্তী সময়ে বুধের চৌম্বক ক্ষেত্রে কোনও গুরুত্বপূর্ণ পরিবর্তন এসেছে কিনা তা এক প্রশ্নই থেকে গিয়েছে। ১৯৮৮ সালে মেরিনারের চৌম্বক তথ্যের জে. ই. পি. কনারনি ও এন. এফ. নেস কৃত পর্যালোচনায় আটটি পৃথক পত্রের উল্লেখ পাওয়া যায়, যেগুলিতে দু’টি নিকট *মেরিনার ১০* ফ্লাইবাইয়ের গোলকীয় ঐকতান ব্যাখ্যার থেকে প্রাপ্ত চৌম্বক ক্ষেত্রের অন্তত পনেরোটি ভিন্ন ভিন্ন গাণিতিক মডেল পাওয়া যায়, সঙ্গে নথিবদ্ধ কেন্দ্রীভূত চৌম্বক দ্বিমেরু মুহুর্তের সীমা ছিল ১৩৬ থেকে ৩৫০ এনটি-আরএম৩ (আরএম হল বুধের ব্যাসার্ধ ২৪৩৬ কিলোমিটার)। সেই সঙ্গে তাঁরা উল্লেখ করেন যে “বো শক এবং/অথবা ম্যাগনেটোপজ অবস্থানগুলি (শুধুমাত্র) থেকে প্রাপ্ত দ্বিমেরুর পরিগণনাগুলির সীমা প্রায় ২০০ এনটি-আরএম৩ (রাসেল, ১৯৭৭) থেকে প্রায় ৪০০ এনটি-আরএম৩ (স্লাভিন ও হোলজার ১৯৭৯বি)।” তাঁদের সিদ্ধান্ত ছিল, “মডেলগুলির মধ্যে মতানৈক্যের কারণ সাধ্য পর্যবেক্ষণগুলির ব্যাপনস্থল-সিংক্রান্ত বণ্টন কর্তৃক আরোপিত মৌলিক সীমাবদ্ধতাগুলি।” ২০১১ সালে আন্ডারসন ও অন্যানেরা উচ্চ-মানের *মেসেঞ্জার* তথ্য ব্যবহার করে দ্বিমেরু মুহুর্ত পান ১৯৫ ± ১০ এনটি-আরএম৩। উল্লেখ্য, অল্প কয়েকটি উচ্চ গতিসম্পন্ন ফ্লাইবাইয়ের পরিবর্তে *মেসেঞ্জার* বহুবার বুধকে প্রদক্ষিণ করেছিল।

## তথ্যসূত্র

বুধ
বিষয়শ্রেণী:বুধ গ্রহ
সামির শাকের

**সামির শাকের মাহমুদ** (জন্ম ২৮শে ফেব্রুয়ারি, ১৯৫৮) একজন প্রাক্তন ইরাকি পেশাদার ফুটবল খেলোয়াড়। তিনি রক্ষণভাগের খেলোয়াড় ছিলেন। তিনি ১৯৮৬ সালের ফুটবল বিশ্বকাপে ইরাকি জাতীয় দলের হয়ে খেলেন।  ইরাকের ঘরোয়া লীগে তিনি বাগদাদের বিখ্যাত আল-রাশিদ ক্লাবের হয়ে খেলেন।

## খেলোয়াড়ী জীবন
সামির শাকের ১৯৮০-র দশকে বিশ্বের সেরা রক্ষণভাগের খেলোয়াড়দের একজন ছিলেন। তিনি আল-জাইশ, সালাহ-আল-দিন ও আল-রাশিদ ফুটবল ক্লাবগুলিতে খেলেন এবং ৪টি লিগ শিরোপা, ২টি কাপ ও রেকর্ডসংখ্যক ৩টি আরব শিরোপা জেতেন।

সামির শাকের ১৯৮৬ সালের ফুটবল বিশ্বকাপে অংশ নেন। বেলজিয়ামের বিরুদ্ধে ইরাকের খেলায় রেফারির দিকে থুতু নিক্ষেপের কারণে তাকে এক বছরের জন্য আন্তর্জাতিক ফুটবল থেকে বহিস্কার করা হয়। এরপর তিনি আর দেশের হয়ে খেলেননি।

সামির শাকের ১৯৮৭ সালে বাংলাদেশের ঘরোয়া লিগে আবাহনী ক্রীড়াচক্রের হয়ে খেলেন, যদিও সে বছর আবাহনী লিগ শিরোপা জেতেনি। তিনি ছিলেন বাংলাদেশের ঘরোয়া লিগে আগত প্রথম বিশ্বমানের ফুটবলার। এরপর ১৯৯০-এর দশকে তিনি বাংলাদেশের জাতীয় দলের প্রশিক্ষক হিসেবে দায়িত্ব পালন করেন এবং তাঁর অধীনে বাংলাদেশ ১৯৯৯ সালের দক্ষিণ এশীয় ফুটবল প্রতিযোগিতা সাফ ফুটবল শিরোপায় রানার-আপ হয় এবং ১৯৯৯ সালে নেপালে অনুষ্ঠিত সাফ গেমসে ফুটবলে স্বর্ণপদক জয় করে। তিনি বাংলাদেশের ফুটবলের ইতিহাসে সবচেয়ে সফল প্রশিক্ষক। এছাড়া তিনি বাংলাদেশের ঘরোয়া ক্লাব ফুটবল লিগে আবাহনী ক্রীড়াচক্র ও মোহামেডান স্পোর্টিং ক্লাব উভয়ের প্রশিক্ষকের দায়িত্ব পালন করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরাকি ফুটবলার
বিষয়শ্রেণী:ইরাকের পুরুষ আন্তর্জাতিক ফুটবলার
বিষয়শ্রেণী:আল রশিদ স্পোর্টস ক্লাবের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:ইরাকের অলিম্পিক ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:বাংলাদেশ জাতীয় ফুটবল দলের ম্যানেজার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:১৯৮৮ গ্রীষ্মকালীন অলিম্পিকের ফুটবলার
খান জাহান আলীর ট্যাঙ্ক

**খান জাহান আলীর ট্যাঙ্কটি** বাংলাদেশের বাগেরহাট জেলায় খান জাহান আলীর সমাধি কমপ্লেক্সের সামনে একটি লেকের মতো ট্যাঙ্ক। ট্যাঙ্কটিতে বেশ কয়েকটি কুমির রয়েছে। এদের প্রজাতি স্বাদুপানির কুমির। মানুষ বিশ্বাস করে, মুরগি বা ছাগল দিয়ে কুমিরের ক্ষুধা মেটালে তাদের মনের ইচ্ছা পূরণ হবে। যখনই কেউ এমন নৈবেদ্য (সৃষ্টিকর্তার উদ্দেশ্যে বিতরণ) দেয়, তখন সমাধি কমপ্লেক্স বা মাজারের তত্ত্বাবধায়ক কুমিরদের ডাকে, 'কালাপাহাড়, ধলাপাহাড়, এসো!' কিছুক্ষণের মধ্যেই কুমিরগুলো চলে আসে এবং নৈবেদ্য গিলে ফেলে।

খান জাহান আলী মাজারের পুকুর বা ট্যাঙ্কে মাত্র তিনটি কুমির রয়েছে। একটি পুরুষ কুমির ও একটি কুমির আধা-বন্দী অবস্থায় রয়েছে।

## তথ্যসূত্র

বিষয়শ্রেণী:বাংলাদেশের জলরাশি
বিষয়শ্রেণী:বাংলাদেশে পানি
বিষয়শ্রেণী:বাগেরহাট জেলা
বিষয়শ্রেণী:খান জাহান আলীর নামাঙ্কিত স্মারক
এসেকুইবো নদী

**এসেকুইবো নদী** হল গায়ানার বৃহত্তম নদী এবং ওরিনোকো ও আমাজনের মধ্যবর্তী অঞ্চলের বৃহত্তম নদী। নদীটি ব্রাজিল-গিয়ানা সীমান্তের কাছে আকরাই পর্বতমালা থেকে উত্তরে ১,০১৪ কিলোমিটার (৬৩০ মাইল) বন ও সাভানার মধ্য দিয়ে আটলান্টিক মহাসাগরে প্রবাহিত হয়। মোট ১,৫০,৭৬৯ বর্গ কিলোমিটার (৫৮,২১২ বর্গ মাইল) নিষ্কাশন অববাহিকা সহ নদীটি প্রতি সেকেন্ডে গড়ে ৪,৫৩১–৫,৬৫০ (১,৬০,০০০–১,৯৯,৫০০ ঘন ফু/সে) ঘনমিটার জল নিষ্কাশন করে।

নদীর নিকটবর্তী অঞ্চল ভেনেজুয়েলা ও গায়ানার মধ্যে একটি বিতর্কিত অঞ্চল।

## ভূগোল

নদীটি গুয়ানীয় আর্দ্র বন ইকোরিজিয়নের মধ্য দিয়ে চলে। এসেকুইবোর পথ ধরে অনেক র‍্যাপিড ও জলপ্রপাত (যেমন, পোতারো নদীর উপর কাইতিউর জলপ্রপাত) রয়েছে এবং এর ২০-কিলোমিটার (১২ মাইল) প্রশস্ত মোহনায় অসংখ্য ছোট দ্বীপ রয়েছে। এটি গায়ানার রাজধানী শহর জর্জটাউন থেকে ২১ কিলোমিটার (১৩ মাইল) দূরে আটলান্টিকে প্রবেশ করে। নদীতে মুরেজ জলপ্রপাত, পত জলপ্রপাত, কুমাকা জলপ্রপাত ও ওয়ারাপুতা জলপ্রপাত রয়েছে।

## প্রাণীজগত

নদীটির একটি খুব সমৃদ্ধ প্রাণীজগৎ রয়েছে। এসেকুইবো অববাহিকা থেকে ৩০০ টিরও বেশি মাছের প্রজাতির সন্ধান মিলেছে, যার মধ্যে প্রায় ৬০ টি স্থানীয় প্রাণী রয়েছে। এটি প্রকৃত বৈচিত্র্যের একটি অবমূল্যায়ন হতে পারে, কারণ অববাহিকার অংশসমূহ মানব জগতের জগত নিকট খুব কম পরিচিত। উদাহরণস্বরূপ, উচ্চ মাজারুনী নদীর সমীক্ষায় ৩৬-৩৯ টি প্রজাতি পাওয়া গেছে (শ্রেণিবিন্যাসের কারণে সংখ্যার তারতম্য), যার মধ্যে ১৩-২৫% এর বর্ণনা ২০১৩ সাল পর্যন্ত করা হয়নি। অন্তত ২৪ টি প্রজাতির মাছ শুধুমাত্র মাজারুনী নদীতেই সীমাবদ্ধ।

বন্যার সময় ব্র্যাঙ্কো নদীর প্রধান জল (আমাজন অববাহিকার একটি অংশ) ও এসেকুইবো সংযুক্ত থাকে, যার ফলে দুটি নদী ব্যবস্থার মধ্যে মাছের মতো জলজ প্রাণীর মধ্যে বিনিময়ের একটি স্তর তৈরি হয়।

## তথ্যসূত্র


বিষয়শ্রেণী:গায়ানার নদী
মারাকাইবো

**মারাকাইবো** হল মারাকাইবো হ্রদকে ভেনেজুয়েলা উপসাগরের সঙ্গে সংযুক্তকারী প্রণালীর পশ্চিম তীরে অবস্থিত উত্তর-পশ্চিম ভেনেজুয়েলার একটি শহর ও পৌরসভা। এটি জাতীয় রাজধানী কারাকাসের পরে ভেনেজুয়েলার দ্বিতীয় বৃহত্তম শহর এবং জুলিয়া রাজ্যের রাজধানী শহর। শহরের জনসংখ্যা আনুমানিক ২৬,৫৮,৩৫৫ জন এবং ২০১০ সালের হিসাবে মহানগর অঞ্চলের জনসংখ্যা আনুমানিক ৫২,৭৮,৪৪৮ জন। মারাকাইবোর ডাকনাম "সূর্যের প্রিয় ভূমি" (স্প্যানিশ: লা তিয়েরা দেল সোল আমাদা)।

মারাকাইবো হ্রদের তীরে গড়ে ওঠা পেট্রোলিয়াম শিল্পের কারণে মারাকাইবোকে ভেনেজুয়েলার পশ্চিম অংশের অর্থনৈতিক কেন্দ্র হিসেবে বিবেচনা করা হয়। এটিকে কখনও কখনও "দ্য ফার্স্ট সিটি অব ভেনিজুয়েলা" নামেও পরিচিত করা হয়, কারণ যেখানে ভেনিজুয়েলা নামের উৎপত্তি হয়েছে বলে দাবি করা হয় সেই মারাকাইবো হ্রদের তীরে অবস্থিত হওয়ার পাশাপাশি ভেনেজুয়েলার প্রথম শহর হিসেবে বিদ্যুত সহ বিভিন্ন ধরনের জনসেবা এই শহরে গ্রহণ করা হয়েছিল।

এলাকার আশেপাশে প্রাথমিক আদিবাসী বংশোদ্ভূত আরাওয়াক ও ক্যারিবদের বসতি ছিল। মারাকাইবোর প্রতিষ্ঠার সময়টি বিতর্কিত। ক্যাপ্টেন অ্যামব্রোসিও আলফিঙ্গার দ্বারা ১৫২৯ সালে এবং ক্যাপ্টেন আলোনসো পাচেকোর দ্বারা ১৫৬৯ সালে—শহরটি খুঁজে পাওয়ার ব্যর্থ প্রচেষ্টা হয়েছিল। শহরটি ক্যাপ্টেন পেদ্রো মালদোনাদো দ্বারা ১৫৭৪ সালে নুয়েভা জামোরা দে লা লেগুনা ডি মারাকাইবো হিসাবে প্রতিষ্ঠিত হয়, শহরটি হ্রদের মাথায় জিব্রাল্টার জলদস্যুদের দ্বারা ১৬৬৯ সালে ধ্বংস হয়ে যাওয়ার পরে অভ্যন্তরীণ বসতিসমূহের জন্য একটি স্থানান্তর বিন্দু হয়ে ওঠে। ১৭তম শতকের প্রথম দশক পর্যন্ত প্রথম শহরের বসতি স্থাপন করা হয়নি। ১৯১৭ সালে পেট্রোলিয়াম আবিষ্কৃত হয়, যা অভিবাসনের মাধ্যমে জনসংখ্যার একটি বড় বৃদ্ধির দিকে পরিচালিত করে।

মারাকাইবো শহরের উড়ান পরিষেবা লা চিনিতা আন্তর্জাতিক বিমানবন্দর দ্বারা পরিবেশিত হয়। জেনারেল রাফায়েল উর্দানেতা সেতু মারাকাইবোকে দেশের বাকি অংশের সাথে সংযুক্ত করেছে। লা চিকুইনকুইরা চার্চ নামের ক্যাথলিক গির্জাটি শহরের মধ্যেই রয়েছে।

## তথ্যসূত্র

বিষয়শ্রেণী:মারাকাইবো
বিষয়শ্রেণী:জুলিয়ার শহর
বিষয়শ্রেণী:জুলিয়ার পৌরসভা
বিষয়শ্রেণী:ক্যারিবীয় অঞ্চলের বন্দর শহর
বিষয়শ্রেণী:ভেনেজুয়েলার বন্দর শহর
বিষয়শ্রেণী:ভেনিজুয়েলার বন্দর ও পোতাশ্রয়
লুও ইয়ানলিন

**লুও ইয়ানলিন** ছিলেন চীনের বিদ্যালয়ের শিক্ষক। ১৯৮৮ থেকে ২০০৬ সালে মধ্যে ৩৯ জন বালিকাকে যৌন নিপীড়ন এবং ধর্ষণের দায়ে তাকে মৃত্যুদণ্ড দেয়া হয়েছে।

লুও উত্তর-পশ্চিম চীনের গানসু প্রদেশের তিনটি প্রাথমিক বিদ্যালয়ে কাজ করেছেন। তিনি যাদের উপর অত্যচার করতেন তাদের বয়স ৭ থেকে ১৪ বছরের মধ্যে ছিল।

লুওকে ২০০৬ সালে গ্রেপ্তার করা হয়েছিল যখন বেশ কয়েকজন প্রাক্তন ভুক্তভোগী পুলিশকে তার অপরাধ সম্পর্কে অবহিত করেছিল। তদন্তকারীরা দেখেছেন যে অন্তত ২৬ জন বালিকাকে সে ধর্ষণ করেছে। সরকারি তথ্যমতে তার হামলার শিকার ৩৯ জন বালিকা, তবে কিছু ভুক্তভোগী প্রমাণ দিতে না চাওয়ার কারণে প্রকৃত সংখ্যা আরো বেশি ছিল। লুও তার প্রাথমিক বিদ্যালয়ের ছয় বছরের একটি মেয়েকে বারবার ধর্ষণ করেছিলেন।

গ্রেপ্তারের সময় লুও একজন স্কুলের অধ্যক্ষ ছিলেন। তার অপরাধের সব স্বীকারোক্তির পর  ৪ জুলাই, ২০০৭ সালে তাকে মৃত্যুদণ্ড প্রদান করা হয় আদালতের মতে, "লুওর অপরাধগুলি অল্পবয়সী মেয়েদের মানসিক ও শারীরিক স্বাস্থ্যের মারাত্মক ক্ষতি করেছে, স্বাভাবিক শিক্ষাকে ব্যাহত করেছে এবং সমাজে অত্যন্ত নেতিবাচক প্রভাব ফেলেছে।"

লুওয়ের মৃত্যুদণ্ড ১০ সেপ্টেম্বর, ২০০৮ সালে গানসু প্রদেশে কার্যকর করা হয়। 

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:২০০৮-এ মৃত্যু
বিষয়শ্রেণী:মৃত্যুদণ্ডপ্রাপ্ত চীনা ব্যক্তি
বিষয়শ্রেণী:চীনা ধর্ষক
বিষয়শ্রেণী:চীনা যৌন অপরাধী
অনাত্মা

**অনাত্মা**, সংস্কৃত ভাষায় এর অর্থ হল "যা আত্মা থেকে আলাদা" বা "অ-স্ব"। হিন্দুধর্মে, পূর্বের সংজ্ঞাটি কিছু গ্রন্থে পাওয়া যায়, যখন বৌদ্ধধর্মে, অনাত্মা বা অনাত্তা মানে অ-স্ব।

## অনাত্মার অদ্বৈত ধারণা
শ্রিংগেরির শ্রী চন্দ্রশেখর ভারতীর মতে, শঙ্কর অ-আত্মা বা আত্মা-বিরোধী বোঝাতে অনাত্মা শব্দটি ব্যবহার করেন না। আত্মা নিরাকার ও অংশহীন, এবং যার প্রকৃত প্রকৃতি উপলব্ধি করা যায় না, যখন অনাত্মার রূপ আছে, অংশ আছে, এবং যার প্রকৃতি উপলব্ধি করা যায়। অনাত্মা, ব্রহ্মের সৃষ্টি যা ব্রহ্ম থেকে আলাদা নয় এবং ব্রহ্ম ছাড়া এর কোনো অস্তিত্ব নেই। আত্মা ও অনাত্মার মধ্যে পার্থক্য বোঝার জন্য মুক্ত হওয়া।

আত্ম-অস্তিত্বশীল শাশ্বত আত্মাকে উপলব্ধি করার জন্য, সত্যানুসন্ধানকারী অনাত্মায় "নেতি নেতি" অর্থাৎ "এটি নয়, ওটি নয়" ব্যবহার করে, যা আত্ম হিসাবে রয়ে যায় সেখানে পৌঁছানোর জন্য।

## অনাত্মা বা অনাত্তার বৌদ্ধ ধারণা
বৌদ্ধধর্মরা বিশ্বাস করে যে মানুষের মধ্যে স্ব বা আত্মা নামক কোন স্থায়ী অন্তর্নিহিত পদার্থ নেই। তারা বিশ্বাস করে যে অনাত্তা/অনাত্মা, অস্থিরতা ও  দুঃখ হল সমস্ত অস্তিত্বের তিনটি বৈশিষ্ট্য, এবং এই তিনটি উপলব্ধি সঠিক উপলব্ধির সৃষ্টি করে। "অনাত্মা মতবাদ কোন অর্থেই সংযোজন ছিল না, যেহেতু এটি অন্য দুটি মতবাদের জন্য মৌলিক ছিল; অর্থাৎ, প্রকৃত মানুষের আত্মা নেই, মানুষের অভিজ্ঞতার কোনো সময়কাল নেই; এবং যেহেতু মানুষের অভিজ্ঞতার কোন সময়কাল নেই, সেখানে প্রকৃত সুখ নেই।"

মুলামধ্যমকাকারিকায় অনাত্মানের তত্ত্বের শূন্যতা (ভারতীয় দর্শন) হিসাবে নাগার্জুনের ব্যাখ্যা ছিল তার বুদ্ধের চতুরার্য সত্যের পুনর্বিবেচনার অংশ এবং সর্বস্তীবাদের প্রাথমিক বৌদ্ধ দর্শনগুলির দার্শনিক প্রত্যাখ্যান।

## আরও দেখুন
* আত্মা
* পরমাত্মা

## তথ্যসূত্র

## উৎস
* 
* 
## বহিঃসংযোগ
* 
* 

বিষয়শ্রেণী:ভারতীয় দর্শন
বিষয়শ্রেণী:বেদান্ত
বিষয়শ্রেণী:অদ্বৈত বেদান্ত
বিষয়শ্রেণী:হিন্দু দার্শনিক ধারণা
বিষয়শ্রেণী:অধিবিদ্যার ধারণা
আমেরিকায় হিন্দু বিশ্ববিদ্যালয়

আমেরিকার হিন্দু বিশ্ববিদ্যালয় অরল্যান্ডো, ফ্লোরিডা অবস্থিত একটি অলাভজনক মার্কিন হিন্দু শিক্ষা প্রতিষ্ঠান।
## ইতিহাস
বিশ্ববিদ্যালয়টি ব্রাজিলের স্বামী তিলকের পরামর্শ দ্বারা অনুপ্রাণিত হয়েছিল যে "হিন্দুদের তাদের বস্তুগত সাফল্যের জন্য আমেরিকাকে পরিশোধ করা উচিত"। তিনি উচ্চ শিক্ষার একটি প্রতিষ্ঠান করার পরামর্শ দিয়েছিলেন যারা অন্যান্য ক্ষেত্রে অধ্যয়নরত তাদের জন্য হিন্দু ঐতিহ্য এবং শিক্ষা সম্পর্কে আরও জানার সুযোগ প্রদান করে। বিশ্ববিদ্যালয়টি ২৪ অক্টোবর, ১৯৯৩ সালে বিজয়াদশমীর দিনে মার্কিন যুক্তরাষ্ট্রের হিন্দু নেতাদের দ্বারা প্রতিষ্ঠিত হয়েছিল এবং ২০০০ সালে দুটি ভবন সহ ৯.৭-একর (৩৯,০০০ মি২ ) উপর প্রতিষ্ঠিত হয়।২০০২ সালে শিক্ষকদের জন্য একটি আবাসিক সুবিধা নির্মিত হয়েছিল।

প্রথমে এই বিশ্ববিদ্যালয়ের সভাপতি ছিলেন ডঃ দীনদয়াল খান্ডেলওয়াল যিনি ডঃ ভূদেব শর্মা, ডঃ কুলদীপ সি. গুপ্তা এবং ডঃ টিআরএন রাও ডঃ এইচআর নগেন্দ্র এবং আরও অনেকে। বর্তমানে এটির নেতৃত্বে আছেন টাটা কনসালটেন্সি সার্ভিসেস (টিসিএস) এর প্রাক্তন বৈশ্বিক অনুশীলন পরিচালক অধ্যাপক কল্যাণ বিশ্বনাথন।

## শিক্ষা
বিশ্ববিদ্যালয়টি সমৃদ্ধকরণ ক্লাসের পাশাপাশি সংস্কৃত, হিন্দু দর্শন, যোগ, আয়ুর্বেদ, জ্যোতিষ ঔষধি রসায়নের প্রাচীন ভাষাতে স্নাতক এবং স্নাতক স্তরের কোর্স করার পরামর্শ দেয়। যদিও প্রধানত উত্তর আমেরিকার হিন্দুদের দ্বারা সমর্থিত, এটি শিক্ষক এবং ছাত্র হিসাবে অন্যদের স্বাগত জানায়।
## আরও দেখুন
* হিন্দু সম্প্রদায়
* পশ্চিমা রাষ্ট্রে হিন্দুধর্ম
* মার্কিন যুক্তরাষ্ট্রে হিন্দু মন্দিরের তালিকা
* পশ্চিমে সংস্কৃত

## তথ্যসূত্র

## বহিঃসংযোগ
* হিন্দু বিশ্ববিদ্যালয়ের অফিসিয়াল ওয়েবসাইট

বিষয়শ্রেণী:হিন্দু বিশ্ববিদ্যালয় ও কলেজ
বিষয়শ্রেণী:ফ্লোরিডার বেসরকারি বিশ্ববিদ্যালয় ও কলেজ
বিষয়শ্রেণী:ফ্লোরিডায় ভারতীয়-আমেরিকান সংস্কৃতি
বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
গারমো পর্বত

**গারমো পর্বত** (তাজিক: Қуллаи Гармо, *কুল্লাই গারমো*, রুশ: пик Гармо, *পিক গারমো*) হল মধ্য এশিয়ার তাজিকিস্তানে পামির পর্বতমালার একটি পর্বত। এটির উচ্চতা ৬,৫৯৫ মিটার এবং ৬,৬০২ মিটারের মধ্যে।

গারমো পর্বতে একটি হিমবাহ রয়েছে এবং বৃহৎ ফেডচেঙ্কো হিমবাহ (মেরু অঞ্চলের বাইরে বিশ্বের দীর্ঘতম হিমবাহ) গারমো পর্বতের পূর্ব দিক দিয়ে প্রবাহিত হয়েছে। এই পর্বতের নিকটতম বসতি হল পইমাজোর যা প্রায় পনের কিলোমিটার দক্ষিণে এবং ২,৭৮৫ মিটার উচ্চতায় অবস্থিত। সম্প্রতি গারমোর অবস্থান সম্পর্কে কিছুটা অনিশ্চয়তা দেখা দিয়েছে এবং সেইসঙ্গে গারমো নামের চূড়ার প্রকৃত উচ্চতা সম্পর্কেও কিছু অনিশ্চয়তা রয়েছে। সম্প্রতি আমেরিকান আলপাইন জার্নাল এই পর্বতের ২১,৭০৩ ফুট (৬,৬১৫ মিটার) উচ্চতার তথ্য দিয়েছে।

## ইতিহাস
পূর্বে সোভিয়েত ইউনিয়নে, গারমো একাডেমি অফ সায়েন্সেস রেঞ্জের সাথে যুক্ত হয় (রুশ: Хребет Академии Наук; তাজিক: Qatorkuhi Akademiyai Fanho) যেখানে এটি দারভোজ রেঞ্জের সাথে সংযোগ স্থাপন করে। ১৯২৮ সালে এই অঞ্চলে একটি জার্মান-রাশিয়ান যৌথ অভিযান পরিচালনা করা হয়েছিল যা লেনিন চূড়ায় প্রথম আরোহণ করেছিল এবং এটির উচ্চতাও পরিমাপ করেছিল যা এখন আনুষ্ঠানিকভাবে ইসময়েল সোমনি পিক নামে পরিচিত, যেটিকে হয়তো ভুলভাবে গারমো সাথে চিহ্নিত করা হয়েছে যদিও এটি বর্তমান গারমো থেকে উত্তরে প্রায় ষোল কিলোমিটার দূরে অবস্থিত। 
১৯৬২ সালের জুলাই মাসে, দুই ব্রিটিশ পর্বতারোহী, উইলফ্রিড নয়েস এবং তরুণ স্কটিশ পর্বতারোহী রবিন স্মিথ, ইসমাইল সোমোনির উপর একটি সোভিয়েত-ব্রিটিশ অভিযানের প্রস্তুতির সময়, চূড়ার আরোহণের পরে ৪,০০০ ফুট (১,২০০ মিটার)থেকে  পড়ে মারা যান, যা তখন পিক কমিউনিজমা (পিক কমিউনিজম) নামে পরিচিত ছিল। রাশিয়ান এবং ব্রিটিশদের মধ্যে বিবাদ শুরু হয়েছিল এবং নয়েস এবং স্মিথের মৃত্যুর পর, অভিযানের সহ-নেতা স্যার জন হান্ট ব্রিটেনে ফিরে আসেন। ১৯৬৪ সালে, ব্রিটিশ প্রেস গারমোকে "২১,৮০০-ফুট গারমো পর্বত" হিসাবে উল্লেখ করেছিল।

## নামের বিভ্রান্তি
১৯২০ এবং ১৯৩০ এর দশক থেকে, গারমো পর্বতটি ইসমইল সোমনি নামক একটি পর্বতের শিখরের সাথে বিভ্রান্ত হয়েছে, যেটিকে কিছু বছর ধরে পিক স্ট্যালিন বলা হত এবং পিক কমুনিজমা নামে বেশি পরিচিত।২০০৮ সালে বিবিসির একটি অনলাইন কুইজের প্রশ্ন ছিল "তাজিকিস্তানের গারমো পর্বত যখন সোভিয়েত ইউনিয়নের সর্বোচ্চ বিন্দু ছিল তখন এটি কী নামে পরিচিত ছিল?" উত্তরে বিবিসি জানায় যে এটির নাম ছিল "মাউন্ট কমিউনিজম"।
দ্য অ্যাসেন্ট অফ মাউন্ট স্টালিন (১৯৩৭), মাইকেল রম এবং অ্যালেক ব্রাউন বলেছেন যে "দারোয়াসের নতুন নামকরণ করা হয়েছে পিক গারমো, এবং গারমোর নাম পরিবর্তন করে পিক স্টালিন রাখা হয়েছে । যদিও এই কারণগুলি বিশ্বাসযোগ্য নয়।
২০০৮ সালে, বেশ কয়েকটি সূত্র গারমোকে পামিরের সর্বোচ্চ পর্বত হিসেবে সনাক্ত করে বা এটিকে ৭,০০০ মিটারের উপরে উচ্চতাসম্পন্ন একটি পর্বত বলে বিবৃতি দেয়।

## জনপ্রিয় সংস্কৃতিতে
টেক্সাস ইন্সট্রুমেন্টস টিআই-৯৯/৪এ কর্তৃক কম্পিউটারের জন্য তৈরি আলপিনার গেমের ছয়টি পর্বতের মধ্যে গারমো পর্বত ছিল একটি।

## তথ্যসূত্র

বিষয়শ্রেণী:তাজিকিস্তানের পর্বত
অরূপরতন ভট্টাচার্য

**অরূপরতন ভট্টাচার্য ** ( ১৯৩৭ - ২ মে, ২০১৩) ছিলেন একজন ভারতীয় বাঙালি গণিতজ্ঞ। উনিশ-বিশ শতকে বাংলা ভাষায় বিজ্ঞানকে জনপ্রিয় করার যে ধারাটি গড়ে উঠেছিল, সেই ধারার যোগ্য উত্তরসূরি ছিলেন তিনি। সহজ সরল ভাষায় নাটকীয় উপস্থাপনায় বিজ্ঞানের অত্যাশ্চর্য কাণ্ড কারখানা তুলে ধরতে তিনি ছিলেন সিদ্ধহস্ত।

অরূপরতন ভট্টাচার্যের জন্ম অবিভক্ত বাংলার অধুনা পশ্চিমবঙ্গের মেদিনীপুর শহরের চিড়িয়াসাই এর প্রখ্যাত পণ্ডিত বংশে। রবীন্দ্রনাথ ঠাকুরের স্নেহধন্য ও কলকাতা বিশ্ববিদ্যালয়ের রামতনু অধ্যাপক বিজনবিহারী ভট্টাচার্য ছিলেন তার পিতা।
গণিতের অধ্যাপক হিসাবে অরূপরতন কর্মজীবন শুরু করেন কলকাতার আনন্দমোহন কলেজে। সহকর্মী ছিলেন প্রখ্যাত রবীন্দ্র জীবনীকার অধ্যাপক প্রশান্তকুমার পাল। তারই অনুপ্রেরণায় তিনি বিজ্ঞান বিষয়ক গ্রন্থ বাংলা ভাষায় রচনায় উদ্যোগী হন। রবীন্দ্রনাথ ঠাকুরের শিশু কিশোরদের বিজ্ঞান পরিচয়ে *বিশ্ব পরিচয়* গ্রন্থের পাঠান্তর সংবলিত সংস্করণ নির্মাণ ও জগদানন্দ রায়ের বিজ্ঞান বিষয়ক রচনার সম্পাদনা করেছেন তিনি। প্রাচীন ভারতের বিজ্ঞানের ইতিহাস ও জ্যোতির্বিজ্ঞানচর্চার উপর রচিত **প্রাচীন ভারতে জ্যোতির্বিজ্ঞান** গ্রন্থটির জন্য খ্যাতি লাভ করেন। আনন্দ বাজার পত্রিকা গোষ্ঠীর ছোটদের পত্রিকা আনন্দমেলা'র নিয়মিত লেখকও ছিলেন এবং পঞ্চাশটির ও বেশি গ্রন্থ রচনা করেছেন। তিনি রচিত অন্যান্য উল্লেখযোগ্য গ্রন্থগুলি হল -

* *আমরা কেন আমাদের মতন দেখতে*
* *কী খাবো না খাবো*
* * খাবার নিয়ে আবার*
* *বাঙালির বিজ্ঞান ভাবনা ও সাধনা*
* *ম্যাথামেটিক্স কুইজ*
* *সংখ্যার অসংখ্য খেলা*
* *অঙ্ক নিয়ে বুদ্ধি বিচার*
* *রম্য গণিত*
* *ধাঁধা নিয়ে মজার খেলা*
* *বৈঠকি ধাঁধার খেলা*
* *কাঠি নিয়ে কঠিন খেলা*
* *চেতনার সন্ধানে বিজ্ঞান*
* *সেকালে এদেশে বিজ্ঞানচর্চা*
* *রোবট এশিয়া কেমন করে*
* *বিজ্ঞানের রকমফের*
* *অণুপরমাণুর দেশে*
* *আকাশ চেনো*
* *বুদ্ধিবিচার*
* *বিজ্ঞানজিজ্ঞাসুর ডায়েরি*
* *বিজ্ঞানীর দপ্তরে*
* *বিজ্ঞানীর নোটবুক*
* *বিজ্ঞান এখনো রহস্য*
* *বিজ্ঞান ভাবনায় কলকাতা*
* *বিজ্ঞানের আলোকে চেতনা*
* *পৃথিবীর বাইরে কি বুদ্ধিমান জীব আছে?*
* *শ্রীরামকৃষ্ণ ও স্বামী বিবেকানন্দ ও বিজ্ঞান চেতনা*

## সম্মাননা ও পুরস্কার

বাংলাভাষায় শিশু কিশোরদের বিজ্ঞানের প্রতি শ্রদ্ধা, কৌতূহল বৃদ্ধিতে, তাদের বিজ্ঞান মনস্ক হিসাবে গড়ে তুলতে, সহজ ভাষায় নানান বিষয়ে বিজ্ঞানের ছাঁচ গড়ার লক্ষ্যে অধ্যাপনার পাশাপাশি অক্লান্ত পরিশ্রম করেছেন এবং তিনি অসামান্য কাজের জন্য বহু পুরস্কার ও সম্মাননা পেয়েছেন।
তিনি *প্রাচীন ভারতে জ্যোতির্বিজ্ঞান* গ্রন্থটির জন্য ১৯৭৬ খ্রিস্টাব্দে পশ্চিমবঙ্গ সরকারের রবীন্দ্র পুরস্কার লাভ করেন। এছাড়াও তিনি ১৯৭৬-৭৭ খ্রিস্টাব্দে ভারত সরকারের শিশুদের জন্য সেরা বিজ্ঞান গ্রন্থ রচয়িতার পুরস্কার - রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ তথা এন.সি.ই.টি প্রাইজ ফর চিলড্রেন সায়েন্স রাইটার লাভ করেন। বিজ্ঞানকে জনপ্রিয় করার স্বীকৃতি স্বরূপ ১৯৯৪ খ্রিস্টাব্দে ভারতের ভারতীয় জাতীয় বিজ্ঞান একাডেমীর *ইন্দিরা গান্ধী প্রাইজ ফর পপুলারাইজশন অব সায়েন্স* লাভ করেন। 

## জীবনাবসান

অধ্যাপক ভট্টাচার্য ২০১৩ খ্রিস্টাব্দের ২রা মে ৭৫ বৎসর বয়সে নতুন দিল্লিতে তার পুত্রের বাসভবনে হৃদরোগে আক্রান্ত হয়ে পরলোক গমন করেন। 

## তথ্যসূত্র

## বহিঃসংযোগ

বিষয়শ্রেণী:১৯৩৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:মেদিনীপুর জেলার ব্যক্তি
বিষয়শ্রেণী:বাঙালি গণিতবিদ
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:বাঙালি লেখক
নিধি সিং

**নিধি সিং** একজন ভারতীয় টেলিভিশন এবং চলচ্চিত্র অভিনেত্রী। তিনি *পার্মানেন্ট রুমমেটস*- এ  তানিয়া নাগপাল চরিত্রে অভিনয়ের জন্য পরিচিত, ভারতীয় এই ওয়েব ধারাবাহিকটি দ্য ভাইরাল ফিভার এবং বিশ্বপতি সরকার ২০১৪-২০১৬ সালে নির্মাণ করেছিলেন। ২০১৮ সালে তিনি তাপসী পান্নু এবং সাকিব সেলিম-এর সাথে *দিল জাঙলি* চলচ্চিত্রে আয়েশা কুমার চরিত্রে অভিনয় করেছিলেন। তিনি ২০১৩ সালে একটি বহুভাষিক স্বল্পদৈর্ঘ্য চলচ্চিত্র *খুলি খিড়কি*-এর মাধ্যমে অভিনয়ে আত্মপ্রকাশ করেছিলেন। নিধি আইটিএ অ্যাওয়ার্ডে সেরা অভিনেত্রী বিভাগে ভারতীয় টেলিভিশন একাডেমি পুরস্কারের জন্য মনোনীত হয়েছি্লেন।

## প্রারম্ভিক জীবন
নিধি সিং ১৯৮৬ সালে ভারতের উত্তরপ্রদেশের এলাহাবাদে জন্মগ্রহণ করেন। তিনি এলাহাবাদের সেন্ট মেরি'স কনভেন্ট ইন্টার কলেজ থেকে পড়াশোনা করেছেন। তার বাবা বীরেন্দ্র সিং ভারতীয় রেলের একজন কর্মচারী। নিধির বড় ভাই ঋষভ সিং এবং ছোট ভাই শাশ্বত সিং, যিনি একজন হিন্দি এবং তামিল সঙ্গীতশিল্পী।

## চলচ্চিত্রের তালিকা

## ওয়েব ধারাবাহিক

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:উত্তরপ্রদেশের অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:এলাহাবাদের ব্যক্তি
বিষয়শ্রেণী:হিন্দি চলচ্চিত্র অভিনেত্রী
রুস্তম সোহরাব

***রুস্তম সোহরাব***  ১৯৬৩ সালের ভারতীয় হিন্দি ভাষার চলচ্চিত্র, এফইউ রামসে প্রযোজিত এবং বিশরাম বেদেকর পরিচালিত। ছবিতে নায়িকা হিসেবে সুরাইয়া (শেহজাদি তেহমিনার ভূমিকায়) এবং নায়ক হিসেবে পৃথ্বীরাজ কাপুর ( রুস্তম জাবুলির ভূমিকায়) অভিনয় করেছেন। গল্পটি ফার্সি কবি ফেরদৌসির রোস্তম ও সোহরাবের কিংবদন্তি কবিতার উপর ভিত্তি করে তৈরি করা হয়েছে। সোহরাব, রুস্তমের ছেলের চরিত্রে প্রেম নাথ এবং শাহরু, সোহরাবের প্রেমের চরিত্রে অভিনয় করেছেন মমতাজ। ছবিটির সঙ্গীত পরিচালনা করেছেন সাজ্জাদ হোসেন।

এটি ছিল সুরাইয়ার শেষ ছবি, যার পরে তিনি অভিনয় এবং গান পুরোপুরি ছেড়ে দেন। ছবিতে, তিনি রাজহাঁসের গান "ইয়ে ক্যাসি আজব দাস্তান হো গেই হ্যায়" গেয়েছিলেন, যা তার সেরা হিটগুলির মধ্যে একটি।

## শ্রেষ্ঠাংশে

* শেহজাদী তেহমিনার চরিত্রে সুরাইয়া
* রুস্তম জাবুলি চরিত্রে পৃথ্বীরাজ কাপুর
* সোহরাব চরিত্রে প্রেম নাথ
* শাহরু চরিত্রে মমতাজ

## গানের তালিকা

## তথ্যসূত্র

## বহিঃসংযোগ

*  
* কমপ্লিট ইনডেক্স টু ওয়ার্ল্ড ফিল্ম (CITWF) ওয়েবসাইটে রুস্তম সোহরাব (1963 ফিল্ম)
* Muvyz.com ওয়েবসাইটে রুস্তম সোহরাব (১৯৬৩ ফিল্ম) 

বিষয়শ্রেণী:কবিতা অবলম্বনে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬৩-এর চলচ্চিত্র
রাখাওয়ালা

***রাখাওয়ালা*** (  ) হল ১৯৮৯ সালের ভারতীয় হিন্দি-ভাষার চলচ্চিত্র যেখানে অনিল কাপুর, ফারহা নাজ এবং সুরেশ ওবেরয় অভিনয় করেছেন। ছবিটি প্রযোজনা করেছেন ডি. রামা নাইডু এবং পরিচালনা করেছেন কে. মুরালিমোহনা রাও।  *রাখাওয়ালা*  ১৯৮৭ সালের তামিল ফিল্ম মাইকেল রাজের রিমেক যা ১৯৮৮ সালে তেলুগুতে *ব্রহ্মা পুত্ররুডু* নামে রিমেকে তৈরি হয়েছিল। ডি. রমা নাইডু তিনটি সংস্করণই তৈরি করেছিলেন।তার মধ্যে *রাখাওয়ালা* ছিল খুবই জনপ্রিয়।

## শ্রেষ্ঠাংশে
*বিক্রমের চরিত্রে অনিল কাপুর
*রামতকি চরিত্রে ফারহা নাজ
*রঞ্জিত চরিত্রে সুরেশ ওবেরয়
*সাংবাদিক কিরণ চরিত্রে শাবানা আজমি
*জানকী চরিত্রে তনুজা, বিক্রমের মা
*ঝিঙ্গানিয়ার চরিত্রে প্রেম চোপড়া, বিক্রমের বাবা
*ইন্সপেক্টর ধরম রাজের চরিত্রে শক্তি কাপুর
*কনস্টেবল আত্মরামের চরিত্রে আন্নু কাপুর
*রঞ্জিতের স্ত্রীর চরিত্রে বীনা ব্যানার্জি
*শরৎ সাক্সেনা স্যাভারিজ স্টোরের মালিক
*কনস্টেবল গীতার চরিত্রে কেতকি ডেভ
*চিনয় চরিত্রে অজিত ভাচানি
*তরুণ বিক্রমের চরিত্রে মাস্টার রিংকু
*মিনির চরিত্রে শিশু শালিনী
*কিরণ বাবার চরিত্রে এ কে হাঙ্গল
*মেনাকা চরিত্রে নীলম মেহরা, ঝিংঘনিয়া সহকারী
*রঞ্জিতের মায়ের চরিত্রে রেনু জোশী

## গানের তালিকা

## সমালোচনামূলক অভ্যর্থনা

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:১৯৮০-এর দশকের হিন্দি ভাষার চলচ্চিত্র
বিষয়শ্রেণী:১৯৮৯-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:তামিল চলচ্চিত্রের হিন্দি পুনর্নির্মাণ
ক্যাপ্টেন ইন্ডিয়া

***ক্যাপ্টেন ইন্ডিয়া*** একটি অপ্রকাশিত কম্পিউটার অ্যানিমেশন চলচ্চিত্র। এই ছবিতে যুবরাজ সিং তার কণ্ঠ দিয়েছেন, এবং ফ্যান্টাসি গল্পটি আলগাভাবে এই ক্রিকেটারের জীবনের উপর ভিত্তি করে তৈরি করা হয়েছে। এটি পরিচালনা করেছেন ম্যানি বেইনস এবং প্রযোজনা করেছেন ব্রেন্ডন শ, মোশন পিক্সেল কর্পোরেশন, মিয়ামি, এবং পরিবেশক মার্কিন যুক্তরাষ্ট্রের কর্নারস্টোন এন্টারটেইনমেন্ট অফ ইন্ডিয়া।

## পটভূমি
১৫ বছর বয়সী এই তরুণ মুম্বাইয়ের একটি বস্তিতে থাকেন এবং ভারতীয় ক্রিকেট দলের অধিনায়ক হওয়ার স্বপ্ন দেখেন। তিনি রাস্তার ক্রিকেট খেলেন এবং তার কয়েকজন সঙ্গীর মধ্যে একজন রাস্তার কুকুর। মাঝে মাঝে সে তার বন্ধু রঘুর সাথে দেখা করে, রঘু গাড়ির গ্যারেজে মেকানিকের কাজ করে। ঝড়ের সন্ধ্যায়, অদ্ভুত কিছু ঘটে যা নায়কের জীবনকে চিরতরে বদলে দেয়। এই ঘটনার পরে তিনি তার মধ্যে একটি অদ্ভুত পরাশক্তি দেখতে পান।

## শ্রেষ্ঠাংশে

* যুবরাজ সিং। . . বীর

## আরও দেখুন
* কম্পিউটার-অ্যানিমেটেড চলচ্চিত্রের তালিকা

## তথ্যসূত্র

## বহিঃসংযোগ

* মোশন পিক্সেল কর্পোরেশনের অফিসিয়াল ওয়েবসাইট; আমেরিকান অ্যানিমেশন কোম্পানি
* কর্নারস্টোন এন্টারটেইনমেন্টের অফিসিয়াল ওয়েবসাইট (ভারত)

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:মার্কিন চলচ্চিত্র
বোরকা, রামাল্লাহ

**বোরকা** () রামাল্লাহ ও আল-বিরহ গভর্নরেটের একটি ফিলিস্তিনি শহর, উত্তর পশ্চিম তীরে রামাল্লার পূর্বে অবস্থিত। ফিলিস্তিনের কেন্দ্রীয় পরিসংখ্যান ব্যুরো (পিসিবিএস) মত অনুসারে, ২০০৭ সালের আদমশুমারিতে শহরের জনসংখ্যা ছিল প্রায় ২০৯০ জন।

## অবস্থান
বোরকা,  রামাল্লার  (অনুভূমিকভাবে)পূর্বে অবস্থিত। এর সীমান্তে রয়েছে-উত্তর ও পূর্বে দেইর দিবওয়ান,  উত্তরে বেইতিন, পশ্চিমে আল-বিরহ , আর দক্ষিণে মুকমান এবং কাফর আকাব।

## ইতিহাস
১৫৯৬ সালে অটোমান কর রেজিস্টার থেকে জানা যায়, বোরকা  কুদস এর  *নেহিয়ার লিওয়ায় অবস্থিত।* এর ২৮টি মুসলিম পরিবারের মধ্যে জনসংখ্যা ছিল সীমাবদ্ধ। গ্রামবাসীরা গম, বার্লি, জলপাই, ফলের গাছ, ছাগল এবং/অথবা মৌমাছি সহ বিভিন্ন কৃষিজাত পণ্যের উপর ৩৩.৩% হারে একটি নির্দিষ্ট কর দিয়েছে; যার মোট পরিমাণ হচ্ছে ৪৯৪০ একসি। ১৮৩৮ সালে এডওয়ার্ড রবিনসন এটিকে একটি মুসলিম গ্রাম হিসেবে উল্লেখ করেন, *বোরকা*,  জেরুজালেমের অব্যবহিত উত্তরে অবস্থিত। এটিকে "পাহাড়ের দিক থেকে উঁচুতে" দেখা যায়। ১৮৬৩ সালে ভিক্টর গুয়েরিন এতে প্রায় ত্রিশটি ঘর দেখতে পান। এখানে একজন মুসলিম শেখ ইউসেফের মাজার লক্ষনীয় ছিল। ১৮৭০ সালের এক অটোমান গ্রামের তালিকা দেখায় যে, *বোরকার* জনসংখ্যা ছিল ১৫২ জন, যেখানে মোট ৩১টি বাড়ি রয়েছে, যদিও জনসংখ্যার গণনা শুধুমাত্র পুরুষদের মধ্যে অন্তর্ভুক্ত ছিল। ১৮৮৩ সালে পিইএফ এর *পশ্চিম ফিলিস্তিন সার্ভে* বোরকার এভাবে বর্ণনা দিয়েছে "এটি ভাল আকারের গ্রাম, যা দক্ষিণে উপত্যকায় একটি খালি পাহাড়ের গায়ে উচ্চ হয়ে দাঁড়িয়ে এক বসন্তের সঙ্গে মিলিত হয়েছে।" ১৮৯৬ সালে বোরকার জনসংখ্যা ছিল প্রায় ২৭০ জন।

### ফিলিস্তিনের ব্রিটিশ ম্যান্ডেট যুগ
ফিলিস্তিনে ব্রিটিশ ম্যান্ডেট কর্তৃপক্ষ দ্বারা পরিচালিত ১৯২২ সালের আদম শুমারিতে, বোরকার জনসংখ্যা ছিল ২৬৮ জন, তারা সবাই মুসলিম ছিল। ১৯৩১ সালের আদমশুমারিতে ৩২০ জন ও ৬৬টি পরিবার ছিল, যারা সবাই মুসলিম ছিল। ১৯৪৫ সালের পরিসংখ্যানে, জনসংখ্যা ছিল ৩৮০ জন ও সবাই মুসলমান ছিল। সরকারী ভূমি ও জনসংখ্যা জরিপ অনুসারে মোট ভূমি এলাকা ছিল ৬০০১ ডুনাম। এর মধ্যে ১২৯৭ ডুনাম আবাদ এবং সেচযোগ্য জমির জন্য বরাদ্দ করা হয়েছিল, ২৪৬০ ডুনাম শস্যের জন্য, যেখানে ২২ ডুনামকে নির্মাণ এলাকা হিসাবে শ্রেণীবদ্ধ করা হয়েছিল।

### জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধ চুক্তির পর, বোরকা জর্ডানের শাসনের অধীনে আসে। ১৯৬১ সালের জর্ডানের আদমশুমারিতে ৫৮২ জন বাসিন্দা পাওয়া গেছে।

### ১৯৬৭ ও তার পরের ঘটনা
১৯৬৭ সালে ছয় দিনের যুদ্ধের পর থেকে , বোরকা ইসরায়েলের দখলে রয়েছে । ১৯৯৫ সালের চুক্তির পর, গ্রামের ৮.৫% জমিকে এলাকা বি জমি হিসাবে সংজ্ঞায়িত করা হয়েছিল, বাকি ৯১.৫% এলাকা সি হিসাবে সংজ্ঞায়িত করা হয়েছিল। ইসরাইল কোখাভ ইয়াকভের ইসরায়েলি বসতি নির্মাণের জন্য বোরকা থেকে জমি বাজেয়াপ্ত করে। 
মাইগ্রন ফাঁড়ি, মাতেহ বিনয়ামিন বোরকার পূর্বে বোরকা এবং দেইর দিবওয়ানের বাসিন্দাদের ব্যক্তিগত মালিকানাধীন জমিতে অবস্থিত। ২০১২ সালে মিগরোন থেকে উচ্ছেদ করা হয়েছিল এবং তারপর থেকে এলাকাটি জনশূন্য।

## তথ্যসূত্র

বিষয়শ্রেণী:ফিলিস্তিনের পৌরসভা
বিষয়শ্রেণী:পশ্চিম তীরের গ্রাম
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উইকিউপাত্তে স্থানাঙ্ক আছে
ওয়ালিদ আব্বাস

**ওয়ালিদ আব্বাস মুরাদ ইউসুফ আল বালুশি** (, ; ১১ জুন ১৯৮৫; **ওয়ালিদ আব্বাস** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শাবাব আল আহলি এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।

২০০২–০৩ মৌসুমে, আমিরাতি ক্লাব আল শাবাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল শাবাবের হয়ে ১১ মৌসুমে ২৫৬ ম্যাচে ২টি গোল করার পর ২০১৩–১৪ মৌসুমে তিনি আল আহলিতে যোগদান করেছেন। আল আহলিতে চার মৌসুম অতিবাহিত করার পর শাবাব আল আহলির সাথে চুক্তি স্বাক্ষর করেছেন।

ওয়ালিদ ২০০৮ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৯৯ ম্যাচে ৬টি গোল করেছেন।

## প্রারম্ভিক জীবন
ওয়ালিদ আব্বাস মুরাদ ইউসুফ আল বালুশি ১৯৮৫ সালের ১১ই জুন তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০০৮ সালের ২৭শে ডিসেম্বর তারিখে, ২৩&nbsp;বছর, ৬&nbsp;মাস ও ১৬&nbsp;দিন বয়সে, ডান পায়ে ফুটবল খেলায় পারদর্শী ওয়ালিদ ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ২–২ গোলে ড্র করেছিল। সংযুক্ত আরব আমিরাতের হয়ে অভিষেকের বছরে ওয়ালিদ মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:আমিরাতি ফুটবলার
বিষয়শ্রেণী:২০১১ এএফসি এশিয়ান কাপের খেলোয়াড়
বিষয়শ্রেণী:সংযুক্ত আরব আমিরাতের আন্তর্জাতিক ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:ইউএই প্রো লিগের খেলোয়াড়
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:বালুচ বংশোদ্ভূত আমিরাতি ব্যক্তি
বিষয়শ্রেণী:শাবাব আল আহলি ক্লাবের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
দেইর নিজাম

**দেইর নিজাম** (  ) হল রামাল্লার একটি ফিলিস্তিনি গ্রাম এবং মধ্য পশ্চিম তীরের আল-বিরহ গভর্নরেট। এটি রামাল্লা শহরের প্রায়  উত্তর-পশ্চিমে অবস্থিত এবং এর উচ্চতা । ফিলিস্তিনের কেন্দ্রীয় পরিসংখ্যান ব্যুরো (পিসিবিএস) ২০০৭ সালের আদমশুমারি অনুসারে, শহরের জনসংখ্যা ছিল ৮৭৯ জন।

## অবস্থান
দেইর নিজাম, রামাল্লার  উত্তর-পশ্চিমে অবস্থিত। এর পূর্বে উম্মে সাফা ও কোবার, উত্তরে নবী সালিহ ও বনি জেইদ, পশ্চিমে আবুদ ও বনি জেইদ এবং দক্ষিণে আল-ইতিহাদ অবস্থিত।

## ইতিহাস
বাইজেন্টাইন, ক্রুসেডার / আইয়ুবিদ এবং মামলুক যুগের শেরদ এখানে পাওয়া গেছে।

### অটোমান যুগ
১৫১৭ সালে অটোমান সাম্রাজ্য বাকি অংশের সাথে ফিলিস্তিনের এ গ্রামকে অন্তর্ভুক্ত করা হয় এবং ১৫৯৬ ট্যাক্স-রেকর্ডে এটি আল-কুদসের *লিওয়া* জাবাল কুদসের *নাহিয়াতে* ছিল। জনসংখ্যা ছিল ৪ পরিবারের মধ্যে, সবাই মুসলমান। তারা কৃষি পণ্যের উপর ২৫% একটি নির্দিষ্ট কর হার প্রদান করেছিল, যার মধ্যে গম, বার্লি, জলপাই গাছ, দ্রাক্ষা ক্ষেত এবং ফলের গাছ, ছাগল এবং মৌচাক ছাড়াও "অসময়ে রাজস্ব" অন্তর্ভুক্ত ছিল; মোট কর ১২০০ একসি ছিল। উসমানীয় যুগের প্রথম দিকের শেরদও এখানে পাওয়া গেছে।

### ব্রিটিশ যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে, দেইর নিধাম (দাইর *ইনজাম* ) এর জনসংখ্যা ছিল ১০৬ জন মুসলিম। ১৯৩১ সালের আদমশুমারিতে *দেইর নিজামে* ৩৪টি বাড়িতে ১৬৬ জন মুসলমান ছিল।

১৯৪৫ সালের পরিসংখ্যানে জনসংখ্যা ছিল ১৯০ মুসলমান, কটি সরকারি ভূমি ও জনসংখ্যা জরিপ অনুসারে মোট ভূমির আয়তন ছিল ১৯৩৮ ডুনাম। এর মধ্যে ৫১৪ ডুনাম আবাদ এবং সেচযোগ্য জমি, ৪৮৩ ডুনাম শস্যের জন্য, এবং ৩১ ডুনাম গৃহ নির্মাণের জন্য শ্রেণীবদ্ধ করা হয়েছিল।

### জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, দেইর নিদাম জর্ডানের শাসনের অধীনে আসে।

১৯৬১ সালের জর্ডানের আদমশুমারিতে ২৬৭ জন বাসিন্দা পাওয়া গেছে।

### ১৯৬৭ থেকে বর্তমান
১৯৬৭ সালে ছয় দিনের যুদ্ধের পর থেকে, দেইর নিদাম ইসরায়েলের দখলে রয়েছে। ইসরায়েলি কর্তৃপক্ষ কর্তৃক পরিচালিত ১৯৬৭ সালের আদমশুমারিতে জনসংখ্যা ছিল ২১৬ জন।

১৯৯৫ সালের চুক্তির পর, ৪.৭% গ্রামের জমি এলাকা বি ভূমি হিসাবে সংজ্ঞায়িত করা হয়েছে, বাকি ৯৫.৩ ক্ষেত্র সি হিসাবে সংজ্ঞায়িত করা হয়েছে। ১৯৯৭ সালে ইসরায়েল হালামিশের ইসরায়েলি বসতি স্থাপনের জন্য ৬০৪ ডুনাম গ্রামের জমি বাজেয়াপ্ত করে।

দেইর নিজামে একটি মাধ্যমিক বিদ্যালয় রয়েছে এবং উচ্চ বিদ্যালয়ের ছাত্ররা নিকটবর্তী একটি গ্রামে শিক্ষিত হয়। বেশিরভাগ বিশ্ববিদ্যালয়ের শিক্ষার্থীরা বিরজাইট বিশ্ববিদ্যালয় বা আল-কুদস ওপেন ইউনিভার্সিটিতে পড়ে। গ্রামের বিদ্যুৎ নেটওয়ার্ক জেরুজালেমের সাথে সংযুক্ত। এর জল নেটওয়ার্ক ফিলিস্তিনি জাতীয় কর্তৃপক্ষ দ্বারা পরিচালিত হয়। গ্রাম পরিচালনার জন্য ২০০৫ সালে সাত সদস্যের একটি গ্রাম পরিষদ প্রতিষ্ঠিত হয়।

## তথ্যসূত্র

বিষয়শ্রেণী:ফিলিস্তিনের পৌরসভা
বিষয়শ্রেণী:পশ্চিম তীরের গ্রাম
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উইকিউপাত্তে স্থানাঙ্ক আছে
মঙ্গোলীয় মালভূমি

**মঙ্গোলীয় মালভূমি** হল মধ্য এশিয়া মালভূমির অংশ যা ৩৭°৪৬′-৫৩°০৮′উ ও ৮৭°৪০′-১২২°১৫′পূ এর মাঝে অবস্থিত এবং এর আয়তন আনুমানিক । এর পূর্বদিকে বৃহত্তর হিংগান পর্বতমালা, দক্ষিণে ইয়িন পর্বতমালা, পশ্চিমে আলতাই পর্বতালা এবং উত্তরে সায়ান ও খেন্টি পর্বতমালা রয়েছে। এই মালভূমিতে গোবি মরুভূমির পাশাপাশি রয়েছে শুষ্ক প্রান্তর অঞ্চল। এর উচ্চতা ১,০০০ থেকে ১,৫০০ মিটার যার সর্বনিম্ন বিন্দু হুলুনবুইর এবং উচ্চতম বিন্দু আলতাইয়ে অবস্থিত।

রাজনৈতিকভাবে, এই মালভূমিটি মঙ্গোলিয়া, চীন ও রাশিয়ার মাঝে বিভক্ত। চীনে অন্তর্দেশীয় মঙ্গোলিয়া ও জিনজিয়াং স্বায়ত্তশাসিত অঞ্চলের অংশবিশেষ এই মালভূমিতে অবস্থিত। রাশিয়াতে বুরিয়াটিয়া ও দক্ষিণ ইরকুটস্ক ওব্লাস্ট দুটির অংশবিশেষ নিয়ে মালভূমিটি গঠিত হয়েছে।

## ইতিহাস
এই মালভূমি (কালানুক্রমিকভাবে) শিওঙ্গদু, শিয়ানবেই, গোকতুর্ক, ট্যাং রাজবংশ, লিয়াও রাজবংশ, মঙ্গোল সাম্রাজ্য, ইউয়ান রাজবংশ, উত্তর ইউয়ান রাজবংশ এবং চিং রাজবংশ সহ বিভিন্ন গোষ্ঠী বসবাস এবং জয়লাভ করেছে।

## পরিবেশ পরিবর্তন
মঙ্গোলীয় মালভূমির অনেক হ্রদ যেমন কাগান নুর ও জিনকাই হ্রদ গুলোর পৃষ্ঠের ক্ষেত্রফলের দুই-তৃতীয়াংশ সঙ্কুচিত হয়ে গেছে। কিছু হ্রদ সম্পূর্ণভাবে শুকিয়ে গেছে; হুয়াংকিহাই হ্রদ ও নাইমান জিহু ১৯৮০ থেকে ২০১০ এর মধ্যে সম্পূর্ণভাবে শুকিয়ে গেছে। অন্যদিকে কিছু হ্রদ যেমন পূর্ব জুয়ান লেক এবং হাদ পাওজি সম্প্রসারিত হয়েছে, গড়ে হ্রদগুলোর মোট ভূপৃষ্ঠের আয়তন ৩০% সঙ্কুচিত হয়েছে।

## আরো দেখুন
*লপ নুর
*দক্ষিণ সাইবেরীয় পর্বতমালা
*তাকলামাকান মরুভূমি
*তারিম অববাহিকা

## তথ্যসূত্র

## বহিঃসংযোগ
* 
* 

বিষয়শ্রেণী:চীনের মালভূমি
মালভূমি
বিষয়শ্রেণী:রাশিয়ার মালভূমি
বিষয়শ্রেণী:মধ্য এশিয়ার ভূমিরূপ
বিষয়শ্রেণী:এশিয়ার মালভূমি
দেইরুস সুদান

**দেইরুস সুদান** (    ) হলো রামাল্লাহ এবং আল-বিরহ গভর্নরেটের একটি ফিলিস্তিনি শহর। রামাল্লা থেকে ২০ কিলোমিটার উত্তর-পশ্চিমে পশ্চিম তীরের উত্তরে  অবস্থিত।  ফিলিস্তিনি সেন্ট্রাল পরিসংখ্যান ব্যুরোর তথ্য (পিসিবিএস) মতে, ২০০৭ সালে শহরে প্রায় ১৯৯১ বাসিন্দা ছিল।

## অবস্থান
**দেইরুস সুদান**, রামাল্লার   উত্তর-পশ্চিমে অবস্থিত। এর পূর্বে আজজুল, উত্তরে বনি জাইদ আল-শারকিয়া , পশ্চিমে কাফর আইন, দক্ষিণে উম্মে সাফা এবং আন নবী সালিহ অবস্থিত।

## ইতিহাস
বাইজেন্টাইন,  ক্রুসেডার / আইয়ুবিদ  এবং মামলুক  যুগের সিরামিক শেডগুলি এখানে পাওয়া গেছে।

### অটোমান যুগ
১৫১৭ সালে, গ্রামটিকে প্যালেস্টাইনের বাকি অংশের সাথে অটোমান সাম্রাজ্যের অন্তর্ভুক্ত করা হয় এবং ১৫৯৬ সালের ট্যাক্স-রেকর্ডে *এটি দাইরুস সুদান* হিসাবে আবির্ভূত হয়, যা আল-কুদসের *লিওয়া* কুদসের *নাহিয়াতে* অবস্থিত। জনসংখ্যা ছিল ১৪টি পরিবারের মধ্যে, সবাই মুসলমান ছিল । তারা মাঝে মাঝে রাজস্ব ছাড়াও গম, বার্লি, জলপাই গাছ, আঙ্গুর ক্ষেত/ফল গাছ, ছাগল এবং মৌমাছির মতো কৃষি পণ্যের উপর ৩৩.৩% এর একটি নির্দিষ্ট কর হার প্রদান করেছিল; যার পরিমাণ ছিল মোট ৩৪০০ একসি। আদি অটোমান যুগের মৃৎপাত্রও এখানে পাওয়া গেছে।  ১৯৩৮ সালে, এটি জেরুজালেমের উত্তরে *বেনি জেইদ* জেলার একটি মুসলিম গ্রাম হিসাবে উল্লেখ করা হয়েছিল। ১৮৭০ সালের একটি অটোমান গ্রামের তালিকায় ২২টি বাড়ি এবং ৯০ জন জনসংখ্যা নির্দেশ করা হয়েছে, যদিও জনসংখ্যার গণনা শুধুমাত্র পুরুষদের অন্তর্ভুক্ত ছিল। ১৮৮২ সালে, পিইএফ এর পশ্চিম ফিলিস্তিনের সার্ভে অনুযায়ী *দেইরুস সুদানকে* এভাবে বর্ণনা করে: "একটি মাঝারি আকারের গ্রাম হিসাবে, এর পশ্চিমে একটি পাহাড়ের ঢালে একটি কূপ,  চারদিকে জলপাই গাছ আছে।" ১৮৯৬ সালে *দেইরুস সুদানের* জনসংখ্যা অনুমান করা হয়েছিল প্রায় ১৫৩ জন।

### ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে *দাইরুস সুদান* নামে গ্রামটির জনসংখ্যা ছিল ১৭৩ জন, তারা সবাই মুসলিম ছিল। ১৯৩১ সালের আদমশুমারিতে ৫৩টি বাড়িতে ২৪৩ জন মুসলমান ছিল। ১৯৪৫ সালের পরিসংখ্যানে *দেইরুস সুদানের* জনসংখ্যা ছিল ২৮০ জন মুসলমান। একটি সরকারী জমি ও জনসংখ্যার জরিপ অনুযায়ী এখানে ৪৪৯৮ ডুনাম জমি ছিল। এর মধ্যে ২৪১৬ ডুনাম ছিল আবাদ এবং সেচযোগ্য জমি, ৮৪১ যুনাম শস্যের জন্য, এবং ১৫ ডুনাম গৃহ নির্মাণের জন্য ছিল।

### জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধ চুক্তির পর, দেইরুস সুদান জর্ডানের শাসনের অধীনে আসে। ১৯৬১ সালের জর্ডানের আদমশুমারিতে দেইরুস সুদানে ৪৮৬ জন বাসিন্দা পাওয়া গেছে।

### ১৯৬৭ সাল থেকে বর্তমান
১৯৬৭ সালে ছয় দিনের যুদ্ধের পর থেকে, দেইরুস সুদান ইসরায়েলের দখলে রয়েছে । ১৯৯৫ সালের চুক্তির পর, গ্রামের মোট এলাকার ৫৭.২% এলাকা 'এ' জমি হিসাবে, ৬.৫% এলাকা 'বি' জমি হিসাবে সংজ্ঞায়িত করা হয়েছে, বাকি ৩৬.৩% এলাকা 'সি' হিসাবে ধরা হয়েছে। 

## তথ্যসূত্র

বিষয়শ্রেণী:ফিলিস্তিনের পৌরসভা
বিষয়শ্রেণী:পশ্চিম তীরের গ্রাম
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বুধের চতুর্ভূজগুলির তালিকা

বুধ গ্রহের পৃষ্ঠভাগ পনেরোটি চতুর্ভূজে বিভাজিত। এগুলির সংখ্যায়ন করা হয়েছে এইচ-১ থেকে এইচ-১৫ পর্যন্ত (ইংরেজি ‘এইচ’ অক্ষরটি বুধ অর্থাৎ মারকিউরির গ্রিক প্রতিরূপ হার্মিসের দ্যোতক)। চতুর্ভূজগুলির নামকরণ করা হয়েছে সংশ্লিষ্ট এলাকার পৃষ্ঠতলের বিশেষ বৈশিষ্ট্যগুলির নামানুসারে। অতীতে মহাকাশযান কর্তৃক বুধ গ্রহের মানচিত্রাঙ্কনের আগে এই গ্রহের সর্বাপেক্ষা সুস্পষ্ট বৈশিষ্ট্য অ্যালবেডো বৈশিষ্ট্যগুলির নামানুসারেই চতুর্ভূজগুলির নামকরণ করা হয়েছিল। ১৯৭৪ ও ১৯৭৫ সালে *[[মেরিনার ১০]]* ফ্লাইবাইগুলির তোলা আলোকচিত্রের ভিত্তিতে মানচিত্রাঙ্কনের ফলে নয়টি চতুর্ভূজের নাম সংশ্লিষ্ট এলাকার সুস্পষ্ট বৈশিষ্ট্যগুলির নামানুসারে পরিবর্তন করা হয়। *মেরিনার ১০* অবশিষ্ট ছয়টি চতুর্ভূজের মানচিত্র একেবারেই প্রস্তুত না করায় সেগুলির নাম অ্যালবেডো বৈশিষ্ট্যগুলির নামানুসারেই থেকে যায়। ২০১১ সালে বুধের কক্ষপথে *[[মেসেঞ্জার]]* মহাকাশযানটি উপস্থিত হওয়ার পর এই ছয়টি চতুর্ভূজের মানচিত্রাঙ্কন ও নাম-পরিবর্তন সম্পন্ন হয়। *মেসেঞ্জার* দলের কাক্ষিক চিত্রগুলির সাহায্যে নতুন মানচিত্রগুলি অঙ্কিত হয়েছিল এবং ২০১৩ সালের ৮ মার্চ নাসার প্ল্যানেটারি ডেটা সিস্টেম তা প্রকাশ করে। এই মানচিত্রে বুধের পৃষ্ঠভাগের ১০০ শতাংশ এলাকাই অন্তর্ভুক্ত হয়।

## চতুর্ভূজগুলির রূপরেখা
বুধের পৃষ্ঠভাগে চতুর্ভূজগুলির পারস্পরিক সম্পর্ক (উত্তর দিক উপরে):


File:Mercury_quads.png|frameless|650px|center|
rect 212 23 281 91 
rect 366 23 437 91 
rect 45 125 140 185 
rect 200 125 290 185 
rect 355 125 450 185 
rect 515 125 605 185 
rect 27 207 133 277 
rect 148 207 253 277 
rect 272 207 380 277 
rect 394 207 500 277 
rect 517 207 624 277 
rect 45 304 140 362 
rect 200 304 290 362 
rect 355 304 450 362 
rect 515 304 605 362 


## আরও দেখুন
* শুক্রের চতুর্ভূজগুলির তালিকা
* চাঁদের চতুর্ভূজগুলির তালিকা
* মঙ্গলের চতুর্ভূজগুলির তালিকা

## তথ্যসূত্র

*
বিষয়শ্রেণী:বুধ গ্রহ-সংক্রান্ত তালিকা
শংকরপুর ইউনিয়ন

**শংকরপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* শংকরপুর ইউনিয়ন, ঝিকরগাছা; (যশোর জেলা)
* শংকরপুর ইউনিয়ন, দিনাজপুর সদর; (দিনাজপুর জেলা)
তেল আবিব (বাইবেল)

**তেল আবিব** (, *তেল আভিভ*, "বসন্তের পাহাড়", যা আক্কাদীয় ভাষার নাম *তেল আবুবি* ("প্লাবনের 'তেল'") বসন্তকে নির্দেশ করে, হল বর্তমান ইরাকে নিপ্পুরের নিকট **কিবার খাল**-এ অবস্থিত একটি অজ্ঞাত তেল ("পাহাড়ি নগর")। তেল আবিব প্রসঙ্গে  শ্লোকে উল্লেখ রয়েছে:

## অবস্থান
কিবার খাল বা কেবার খাল (বা নদী) হল সূচনা শ্লোক সহ হিব্রু বাইবেলের বই যিহিষ্কেলের পুস্তকে উল্লেখ করা একাধিক গুরুত্বপূর্ণ স্থানগুলোর মধ্যে অন্যতম একটি স্থান। এই বইটিতে সর্বমোট আটবার এই নদীর নাম উল্লেখ রয়েছে।

কিছু পুরনো বাইবেলীয় ভাষ্য কেবার নদীকে খাবুর নদীর সাথে চিহ্নিত করে যা বর্তমানে সিরিয়ায় অবস্থিত। খাবুরের নাম  শ্লোকে "হাবোর" হিসেবে লেখা রয়েছে। যদিও সম্প্রতি এই ব্যাপারে গবেষকরা একমত হয়েছেন যে কেবার খাল ইরাকের নিপ্পুরের নিকট অবস্থিত। কেবার নদীর নাম শেফের জেরুব্বাবেলেও উল্লেখ রয়েছে।

*কা-বা-রু* জলপথ (আক্কাদীয়) এর নাম নিপ্পুরের মুরাশু অভিলেখাগারে পাওয়া গিয়েছে। কাবারু জলপথ সেচ কমপ্লেক্স নেটওয়ার্ক ও পরিবহন খালের একটি অংশ ছিল, এছাড়াও এর সাথে ব্যাবিলনের পূর্বদিকের পলিযুক্ত খাল শাত এল-নিল অন্তর্ভুক্ত ছিল।

কাবারু খালকে ইরানের কেবার বাঁধের স্থান কেবার নদীর সাথে বিভ্রান্ত করা যাবে না। কেবার বাঁধ ছিল টিকে থাকা আর্ক বাঁধের মাঝে প্রাচীনতম।

## কিংবদন্তি
নাহুম সোকোলো তার থিওডোর হের্জল লিখিত ১৯০২ সালের উপন্যাস ''অল্টনিউল্যান্ড'' ("পুরনো নব্য ভূমি") এর অনুবাদে বাইবেলীয় স্থানের শিরোনাম ব্যবহার করেন, যা প্রত্নতত্ত্ববিদদের ব্যবহৃত আরবি "তেল" যার অর্থ "জমে থাকা ধ্বংসাবশেষের ঢিবি" শব্দটি "পুরনো; এবং হিব্রু ভাষায় "বসন্ত" শব্দকে "নব্য" বা "নতুন" বুঝাতে ব্যবহার হয়েছে। মেনাখেম শেনকিন জাফফার নিকটে অবস্থিত ইহুদি গ্রামের নাম তেল আবিব রাখেন যা পরবর্তীতে ইসরায়েলি শহর তেল আবিবে পরিনত হয়েছে। দাগেশ বিহীন হিব্রু অক্ষর ב এর উচ্চারণ "ভ" এর মত শোনায়, কিন্তু বাইবেলের ইংরেজি অনুবাদে তা "ব" হিসেবে অনুবাদ করা হয়েছে।

## আরও দেখুন
* তেল (প্রত্নতত্ত্ব)

## তথ্যসূত্র

বিষয়শ্রেণী:হিব্রু বাইবেলের স্থান
বিষয়শ্রেণী:যিহিষ্কেলের পুস্তক
এলাঙ্গী ইউনিয়ন, ধুনট

**এলাঙ্গী ইউনিয়ন** বগুড়া জেলার ধুনট উপজেলার একটি ইউনিয়ন।

## তথ্যসূত্র

বিষয়শ্রেণী:ধুনট উপজেলার ইউনিয়ন
এলাঙ্গী ইউনিয়ন

**এলাঙ্গী ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* এলাঙ্গী ইউনিয়ন, কোটচাঁদপুর; (ঝিনাইদহ জেলা)
* এলাঙ্গী ইউনিয়ন, ধুনট; (বগুড়া জেলা)